Paul Reynaud, naixito de Barcilona de Provença (Alpes d'Alta Provenza, Provenza-Alpes-Costa Azul, Occitania) o 15 d'octubre de 1878 y muerto en Neuilly-sur-Seine (Isla de Francia, Francia) o 21 de setiembre de 1966, estió un advogato y politico francés, activo mientres os anyos 1930 en os tiempos d'a Tercera Republica Francesa y en zaguerías d'os anyos 1940 en os tiempos d'a Quatrena Republica Francesa. Quantas vegatas menistro en succesivos Gubiernos, oposato a los Alcuerdos de Múnich con o Tercer Reich (anque votó a favor en o Parlamento) lo nombroron Primer Menistro d'a Republica o 20 de marzo de 1940; o 10 de mayo os alemans invadioron Francia en a batalla de Francia y Reynaud fue sustituyito por o mariscal Philippe Pétain, qui signó un armisticio con os alemans. En rematar a guerra y establir-se a Quatrena Republica Francesa tornó a estar menistro.